РЕПУБЛИКА СРБИЈА

НАРОДНА СКУПШТИНА

Одбор за правосуђе, државну

управу и локалну самоуправу

07 Број: 06-2/268/19

1. новембар 2019. године

Б е о г р а д

**З А П И С Н И К**

**68. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 30. ОКТОБРА 2019. ГОДИНЕ**

Седница је почела у 12,00 часова.

Седници је председавао Петар Петровић, председник Одбора.

Седници су присуствовали чланови Одбора: Славиша Булатовић, Неђо Јовановић, Ђорђе Комленски, др Александар Мартиновић, Жарко Мићин, Милетић Михајловић, Јован Палалић, др Балинт Пастор и Марко Парезановић.

Осим чланова Одбора, седници је присуствовала и Александра Мајкић, заменик члана Биљане Пантић Пиља.

Седници нису присуствовали чланови Одбора: Михаило Јокић, Наташа Мићић, Вјерица Радета, Душан Петровић, Срето Перић и Татјана Мацура, нити њихови заменици.

Седници су присуствовали и Чедомир Бацковић, помоћник министра правде и Јован Ћосић, помоћник министра правде.

Председник Одбора је констатовао да су испуњени услови за рад и пуноважно одлучивање након чега је ставио на гласање, а чланови Одбора су **једногласно** утврдили следећи

Д н е в н и р е д:

1. Разматрање Предлога закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада (03 Број 011-700/18, од 20. марта 2018. године), у начелу;
2. Утврђивање Предлога одлуке о престанку функције председника суда у судовима опште и посебне надлежности у Републици Србији.

Пре преласка на рад по тачкама утврђеног дневног реда, председавајући је ставио на гласање, а чланови Одбора су **једногласно** усвојили: Записник 65. седнице, одржане 22. јула 2019. године; Записник 66. седнице, одржане 24. јула 2019. године; Записник 67. седнице, одржане 30. септембра 2019. године.

**ПРВА ТАЧКА** - Разматрање Предлога закона о утврђивању чињеница о статусу новорођене деце за коју се сумња да су нестала из породилишта у Републици Србији, који је поднела Влада (03 Број 011-700/18, од 20. марта 2018. године), у начелу.

**Чедомир Бацковић** је истакао да се Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији дуго припремао, као и да се већ дуже време налази у скупштинској процедури.

Нагласио да овај предлог закона материји коју регулише прилази на веома ефективан и спроводљив начин, а да је његов значај велики с обзиром да представља део извршења пресуде Европског суда за људска права у предмету Зорица Јовановић против Србије.

Рекао је да Предлог закона у потпуности одговара на захтеве из пресуде и да је усаглашен са ставом Комитета министара Савета Европе.

Након уводног излагања председавајући је отворио расправу у вези са овом тачком дневног реда, па како се нико није јавио за реч, ставио је на гласање предлог:

-да Одбор предложи Народној скупштини да прихвати Предлог закона о утврђивању чињеница о статусу новорођене деце за коју се сумња да су нестала из породилишта у Републици Србији, у начелу;

-да за известиоца Одбора на седници Народне скупштине буде одређен Петар Петровић, председник Одбора.

Чланови Одбора су **једногласно** прихватилиове предлоге.

**ДРУГА ТАЧКА -** Утврђивање Предлога одлуке о престанку функције председника суда у судовима опште и посебне надлежности у Републици Србији.

**Петар Петровић** је обавестио чланове и заменике чланова Одбора да је Високи савет судства упутио Народној скупштини Обавештење 119-2475/19 од 30. септембра 2019. године о датумима истека мандата председницима судова опште и посебне надлежности у Републици Србији, изабраним на ту функцију одлукама Народне скупштине од 25. новембра 2014. године, чиме ће наступити законски разлози прописани чланом 74. став 1. Закона о судијама за престанак функције председника суда у судовима опште и посебне надлежности у Републици Србији, наведеним у обавештењу.

Рекао је да на основу овог обавештења Одбор за правосуђе, државну управу и локалну управу треба да утврди Предлог одлуке о престанку фукције председника суда у судовима опште и посебне надлежности у Републици Србији, због навршења радног века.

Председавајући је отворио расправу у вези са овом тачком дневног реда, па како се нико није јавио за реч, закључио је расправу и ставио на гласање предлоге:

-да Одбор за правосуђе, државну управу и локалну самоуправу утврди Предлог одлуке о престанку функције председника суда у судовима опште и посебне надлежности у Републици Србији да га упути Народној скупштини на усвајање и то:

* 1. Александри Поздер, председнику Привредног суда у Сомбору, дана 25. 11. 2019. године;
  2. Браниславу Лукићу, председнику Основпог суда у Димитровграду, дана 01. 12. 2019. године;
  3. Златоју Анкићу, председнику Основног суда у Зрењанину, дана 28. 11. 2019. године;
  4. Светомиру Цветковићу, председнику Основног суда у Лебану, дана 26. 11. 2019. године;
  5. Љубици Петрић, председнику Основног суда у Шиду, дана 25. 11. 2019. године;
  6. Љиљани Кошутић, председнику Прекршајног суда у Панчеву, дана 26. 11. 2019. године;
  7. Нади Јевтић, председнику Прекршајног суда у Трстенику, дана 25. 11. 2019. године;
  8. Данки Грујичић Ћорђевић, председнику Прекршајног суда у Чачку, дана 25. 11. 2019. године.

Да за представника предлагача буде одређен Петар Петровић, председник Одбора.

Чланови Одбора су **једногласно** прихватилиове предлоге.

Седница је завршена у 12,20 часова.

СЕКРЕТАР ПРЕДСЕДНИК

Сања Пецељ Петар Петровић